
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 787 

4 Νοεμβρίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Ανάκληση της 2800/94/7.2.95 (ΦΕΚ107Δ73.3.95) από¬ 
φασης Περιφερειακού Διευθυντή και αναγνώριση 
οδού ως μοναδικής δημοτικής. 

Κήρυξη αναδασωτέας έκτασης (38,050) στρεμμάτων 
στη θέση «Νεόκτιστα - Στεφάνι». 

Ανάκληση αποφάσεων κήρυξης εκτάσεων (κληροτε- 
μαχίων) ως αναδασωτέων στο Ν. Λάρισας. 

Ανάκληση της 3124/5.10.1998 αποφάσεως Γενικού 
Γραμματέα Περιφέρειας Κρήτης με την οποία κη¬ 
ρύχθηκε αναδασωτέα δασική έκταση εμβαδού 
19.313 τ.μ. στη θέση «Ασκελοκουρόκουπα» ή «Κα¬ 
κό πλάι» περιφέρειας Δήμου Γαζίου (πρώην Κοινό¬ 
τητας Αχλάδας). 

Ανάκληση της 2002/3.6.1992 απόφασης Νομάρχη Η¬ 
ρακλείου κήρυξης εκτάσεως αναδασωτέας εμβα¬ 
δού 1.798 τ.μ. στη θέση «Κερά Ελεούσα» περιφέ¬ 
ρειας Δήμου Γρυβών (πρώην Κοινότητας Χαρασ- 

σού). 

ΑΝΑΚΟΙΝΩΣΕΙΣ 

Παρακατάθεση αποζημίωσης για ακίνητα που έχουν 
απαλλοτριωθεί με την απόφαση ΚΥΑ 1027157/ 
30.4.92 ΦΕΚ 461 / 20.5.92 τ. Δ' των Υπουργών Οικο¬ 
νομικών και ΠΕ.ΧΩ.Δ.Ε. για τη βελτίωση της Εθνι¬ 
κής Οδού Αθηνών - Θεσσαλονίκης με την κατα¬ 
σκευή του Ανισόπεδου Κόμβου Αρκίτσας. 

Παρακατάθεση αποζημίωσης για ακίνητα που έχουν 
απαλλοτριωθεί με την απόφαση ΚΥΑ 1060399/ 
8.6.94 ΦΕΚ 653/ 94 τ. Δ' των Υπουργών Οικονομι¬ 
κών και ΠΕ.ΧΩ.Δ.Ε. για τη βελτίωση της Εθνικής Ο¬ 
δού Αθηνών - Θεσσαλονίκης για την κατασκευή του 
Ανισόπεδου Κόμβου Τραγάνας. 


ΑΠΟΦΑΣΕΙ Σ 

Αριθ. 2303 (1) 

Ανάκληση της 2800/94/7.2.95 (ΦΕΚ 107Δ73.3.95) απόφα¬ 
σης Περιφερειακού Διευθυντή και αναγνώριση οδού 
ως μοναδικής δημοτικής. 

Ο ΝΟΜΑΡΧΗΣ ΚΕΦΑΛΛΗΝΙΑΣ ΚΑΙ ΙΘΑΚΗΣ 

2 Έχοντας υπόψη: 

1. Τις διατάξεις της παρ. 2 του άρθρου 1 του από 24.4.85 

3 Π. Δ/τος (ΦΕΚ 270Δ731.5.85). 

2. Την αριθ. 2800/94/7.2.95 (ΦΕΚ 107Δ73.3.95) απόφα¬ 
ση Περιφ/κού Δ/ντή, με την οποία αναγνωρίσθηκε ως μο¬ 
ναδική κοινοτική οδός αυτή που συνδέει τους οικισμούς 
Ποριαράτων - Αγ. Δημητρίου κοινότητας Μουσάτων και 
εκ παραδρομής στο συνημμένο σχεδιάγραμμα είχε ση- 

4 μειωθεί άλλη οδός από τη μοναδική. 

3. Την αριθ. 4/θέμα 1 ο/6.10.99 γνωμοδότηση του Συμ¬ 
βουλίου Χωροταξίας, Οικισμού και Περιβάλλοντος του 
Νομού. 

4. Την από 8.9.98 αίτηση της Γεωργοπούλου Ελένης του 
Νικολάου - Στυλιανού με τα συνημμένα δικαιλογητικά 

5 (αριθ. 1367/19.4.99 βεβαίωση Δήμου Λειβαθούς, αριθ. 
123/99 απόφαση Δ.Σ. Λειβαθούς), αποφασίζουμε: 

1. Ανακαλούμε την αριθ. 2800/94/7.2.95 (ΦΕΚ 
107Δ73.3.95) απόφαση Περ/κού Δ/ντή με το συνοδευτικό 
αυτής σχεδιάγραμμα. 

2. Αναγνωρίζουμε την οδό που συνδέει τους οικισμούς 
Ποριαράτων και Αγ. Δημητρίου ως μοναδική δημοτική, ό- 

6 πως φαίνεται στο συνημμένο σχεδιάγραμμα σε κλίμακα 
1:5.000. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αργοστόλι, 11 Οκτωβρίου 1999 
Ο Νομάρχης 

7 ΔΙΟΝΥΣΙΟΣ ΓΕΩΡΓΑΤΟΣ 




















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


7427 


Αριθ. 2249 (2) 

Κήρυξη αναδασωτέας έκτασης (38,050) στρεμμάτων 
στη θέση «Νεόκτιστα - Στεφάνι». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 2503/97 «Διοίκηση οργάνωση 
στελέχωση Περιφέρειας». 

2. Τις διατάξεις του άρθρου 117 παρ.3 του Συντάγματος 
της Χώρας. 

3. Τις διατάξεις του Ν. 998/79 «περί προστασίας των Δα¬ 
σών κ.λ.π.» και ειδικότερα α)του άρθρ.41, β) του άρθρ.38. 

4. Τις διαταγές του Υπουργείου Γεωργίας α) 160417/ 
1180/ 8.7.80 και β) 182447/3049/24.9,80. 

δ.Την 2751/6-8-99 πρόταση του Δασαρχείου Αιγάλεω 
και την σχετική έκθεση αυτοψίας από τις οποίες προκύ¬ 
πτει ότι η δασική βλάστηση καταστράφηκε από την πυρ¬ 
καγιά της 12.7.99, αποφασίζουμε: 

Κηρύσσουμε αναδασωτέα με σκοπό τη διατήρηση του 
χαρακτήρα του δάσους ώστε ν’ αποκλεισθεί η διάθεσή 


του για άλλο προορισμό πλην δασικού, δασική έκταση 
τριάντα οκτώ στρεμμάτων και πενήντα χιλιοστών του 
στρέμματος (38,050 στρεμμάτων) που βρίσκεται στη θέ¬ 
ση Νεόκτιστα Εργοστάσιο Φραγκόπουλου - Στεφάνι Πε¬ 
ριφέρειας Δήμου Ασπροπύργου ΝΟΜΑΡΧΙΑΣ ΔΥΤΙΚΗΣ 
ΑΤΤΙΚΗΣ που προσδιορίζεται από τα στοιχεία 1,2,3,4,5, 
6, 7,8,9, 1 κατ. έχει όρια: 

ΑΝΑΤΟΛΙΚΑ: Δάσος 

ΔΥΤΙΚΑ: Δάσος - αγροτική έκταση - δάσος 
ΒΟΡΕΙΑ: Δρόμο-περίφραξη 
ΝΟΤΙΑ: Δασική αναδασωτέα έκταση 
Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος απόφασης αυτής. 

Η καταστραφείσα δασική βλάστηση θα αποκατασταθεί 
με φυσική αναγέννηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 1999 
Ο Γενικός Γραμματέας Περιφέοειας 
ΠΑΝΑΓΙΩΤΗΣ ΧΑΜΑΚΙΩΤΗΣ 


ίΐΓ ~ εΛικοΤ^ιοίτΜί;:; " 

.... ,νΓΓ 0 ,, στβ β<ε*ι4νο·υι« 

. . >ι νο? ά ηοοικττΑ ^ - - Η 


ΣΧΕΔΙΑΓΡΑΜΜΑ 

•Εκτασης που κάηκε στις 12-7-99 και κηρύσσεται αναδασωτέα «τη 

Θέση Νεόκτιστα-Εργοστάσιο ΦραγκόπαυλουΈτεφαν» Περιφέρειας Δήμον Ασπροπύργου 
Απόσπασμα φ.χ 6444/5 Γ.Υ.Σ. κ λ, 1:5,000 που Απόσπασμα από τον χάρτη ΓΥΣ ΚΛ.1:50000 
απεικονίζεται η αναδααωιέα έκταση ” Αθήνα - Ελευσίνα· 1 στο οποίο σημειώνεται η 

^-ι ( . / __ —θέση τΐ}ς αναδασωτέας έκτασης 



Με τα στοιχεία 1,2,3,4,5,6,7,8,9,1 η αναδααωιέα 
έκταση εμβαοοϋ 38,05 στρ 


Ιερκρέρειας Αττικής 


■βέαη αναδασωτέας έκτασης 


Ανήκει στην 

^•^Ατίρ^αση του Γ ενικού Γ'ραμ 

Αριθ. 2579 (3) 

Ανάκληση αποφάσεων κήρυξης εκτάσεων (κληροτεμα- 
χίων) ως αναδασωτέων στο Ν. Λάρισας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Την αριθ. 2155/29.8.97 απόφαση του Γενικού Γραμ¬ 
ματέα Περιφέρειας Θεσσαλίας «περί κατανομής αρμο¬ 
διοτήτων». 

2. Τις διατάξεις του άρθρ. 21 του Ν. 2690/9.3.99 «κύρω¬ 
ση του Κώδικα Διοικητικής διαδικασίας κ.λπ.». 

3. Τις με αριθ. 70494/7.12.98 και 63717/2726/7.12.98 
διαταγές του Γεν. Δ/ντή Δασών «περί προστασίας και εκ- 
χέρσωσης ανποτοίχως των κληροτεμαχίων». 

4. Το με αριθ. 8304/1.6.1989 έγγραφο της Δ/νσης Γε¬ 
ωργίας Λάρισας στο οποίο αναφέρεται ότι οι εκτάσεις 
των κληροτεμαχίων αριθ. 27, 28 και τμήματος του κληρο- 
τεμαχίου 70 από εδαφολογική και μορφολογική άποψη εί¬ 
ναι κατάλληλες για γεωργική καλλιέργεια. 

5. Το με αριθ. 1019/11.4.1989 έγγραφο του Δασαρχείου 
της Αγιάς που εκφράζει την ίδια άποψη όσον αφορά στην 
καταλληλότητα των ανωτέρω κληροτεμαχίων για γεωργι¬ 
κή καλλιέργεια με την οποία και εμείς συμφωνούμε. 


6. Την με αριθ. 929/5.4.99 αναφορά του Δασαρχείου Α¬ 
γιός, με την οποία εισηγείται την ανάκληση των ανωτέρω 
α και β σχετικών αποφάσεων που αφορούν κήρυξη ως α¬ 
ναδασωτέων των ανωτέρω κληροτεμαχίων που εκδόθη- 
καν από πλάνη και καθ’ υπέρβαση των αρμοδιοτήτων, 
αποφασίζουμε: 

Ανακαλούμε τις ανωτέρω α, β σχετικές αποφάσεις του 
Νομάρχη και του Περ/κού Δ/ντού Λάρισας διότι εκδόθη- 
καν κατά πλάνη μετά από εσφαλμένη εισήγηση και πέραν 
των αρμοδιοτήτων της Υπηρεσίας μας, διότι οι εν λόγω ε¬ 
κτάσεις εμπίπτουν στις διατάξεις του εδαφίου 2 της παρ. 
3 του άρθρ. 15 του Ν. 1734/87 και κατά συνέπεια δεν υ¬ 
πάγονται στις διατάξεις της Δασικής Νομοθεσίας. 

Οι ανωτέρω εκτάσεις αποδίδονται στη γεωργική εκμε¬ 
τάλλευση και αρμόδια υπηρεσία για την προστασία της 
περαιτέρω μη αλλαγής της χρήσης είναι η Δ/νση Αγροτι¬ 
κής Ανάπτυξης Λάρισας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λάρισα, 21 Σεπτεμβρίου 1999 
Με εντολή Γενικού Γραμματέα Περιφέρειας 
Ο Διευθυντής Δασών Ν. Λάρισας 
ΒΑΣΙΛΕΙΟΣ ΙΤΣΙΟΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ.3166 (4) 

Ανάκληση της 3124/5.10.1998 αποφάσεως Γενικού Γραμ- 
ματέα Περιφέρειας Κρήτης με την οποία κηρύχθηκε α¬ 
ναδασωτέα δασική έκταση εμβαδού 19.313 τ,μ. στη 
θέση «Ασκελοκουρόκουπα» ή «Κακό πλάι» περιφέρει¬ 
ας Δήμου Γαζίου (πρώην Κοινότητας Αχλάδας). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Το νόμο 2503/1997 «Διοίκηση, οργάνωση, στελέχωση 
της περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις (ΦΕΚ 107/30-5 Τ997/Τ.Α.) 

2. Τις διατάξεις του Ν. 998/79 «περί Προστασίας των δα¬ 
σών και των δασικών εν γένει εκτάσεων της χώρας» (ΦΕΚ 
289/Τ.Α./1979) και ειδικότερα το άρθρο 44 του νόμου αυ¬ 
τού. 

3. Τις διαταγές του Υπουργείου Γεωργίας: 

α) 160417/1180/6.7.1980 β) 182447/3049/24.9.1960 

4. Την αριθμ. 156/1978 γνωμοδότηση Ν.Σ.Κ. η οποία έ¬ 
γινε αποδεκτή από τον Υπουργό Γεωργίας με την αριθ. 
208446/2845/27.10.1976 απόφασή του σύμφωνα με την 
οποία είναι δυνατή η τροποποίηση ή ανάκληση της απο¬ 
φάσεως με την οποία κηρύχθηκε αναδασωτέα μία έκταση 
(άρση αναδασώσεως) αν η απόφαση αυτή εκδόθηκε κα¬ 
τά πραγματική πλάνη του αρμοδίου για την υπογραφή 
της οργάνου στηριζόμενη επί ανακριβών στοιχείων. 

5. Το αριθμ. 180552/2502/24.10.1985 έγγραφο αναπλη¬ 
ρωτή Υπουργού Γεωργίας (είναι δυνατή η ανάκληση της 
Νομαρχιακής απόφασης που κήρυξε την έκταση αναδα¬ 
σωτέα στα πλαίσια της δυνατότητας ανάκλησης των πα¬ 
ρανόμων διοικητικών πράξεων, ως εκδοθείσα κατά πλά¬ 
νη). , 

6. Τηνπαρ. 4 της αριθμ. 87234/7539/3.9.1997 εγκυκλίου 
του Υπουργού Γεωργίας «οδηγίες σχετικά με τον χαρα¬ 
κτηρισμό εκτάσεων, και το αριθμ. 66508/3441/17.8.1998 
έγγραφο του Τμήματος Νομικών Υποθέσεων του Υπουρ¬ 
γείου Γεωργίας σύμφωνα με τα οποία στις περιπτώσεις 
που εκτάσεις για τις οποίες έχουν εκδοθεί αποφάσεις με 
τις οποίες κηρύχθηκαν αναδασωτέες λόγω καταστροφής 
της δασικής βλάστησης από πυρκαγιά, παράνομη εκχέρ- 
σωση ή άλλη αιτία κριθούν με την διαδικασία του άρθρου 
14. Ν. 998/79 μη δασικές, ανακαλούνται οι σχετικές απο¬ 
φάσεις αναδάσωσης, εφόσον ανατρέπεται η αιτιολογική 
τους βάση (ΣτΕ 3811/1987 και 3413/1989). 

7. Το γεγονός ότι σύμφωνα με την γενική αρχή του Διοι¬ 
κητικού Δικαίου οι διοικητικές πράξεις ανακαλούνται έ¬ 
στω και αν χαρακτηρίζονται από την Διοίκηση οριστικές 
και αμετάκλητες (αποφάσεις Συμβουλίου της Επικράτει¬ 
ας 3957/78, 312213/83, 2177 και 2178/84) και ακόμα του 
ότι η ανάκληση των δυσμενών παρανόμων διοικητικών 
πράξεων ενεργείται οποτεδήποτε και μετά την παρέλευ¬ 
ση του εύλογου χρόνου χωρίς χρονικούς περιορισμούς 
(ΣτΕ 1534/75, 839/1975). 

8. Τις αριθμ. 1038/1988 και 2756/1994 αποφάσεις της ο¬ 
λομέλειας το ΣτΕ, καθώς και τις αριθμ. 3811/1987και 
214/1993 όμοιες των Δ' και Ε' τμημάτων του ΣτΕ αντίστοι¬ 
χα. 

9. Την αριθμ. 3124/5.10.1998 απόφασή μας με την οποία 
κηρύχθηκε αναδασωτέα έκταση εμβαδού 19.313 τ,μ. την 
θέση «Ασκελοκουρόκουπα» ή «Κακό πλάι» περιφέρειας 
Δήμου Γαζίου (πρώην Αχλάδας) η οποία χαρακτηρίσθηκε 
Δασική με την 454/12.5.1998 πράξη του Δ/ντή Δασών Η¬ 


ρακλείου κατά την διαδικασία του άρθρου 14 Ν. 998/79. 

10. Την αριθμ. 13/1999 οριστική και τελεσίδικη απόφα¬ 
ση της Δευτεροβαθμίου Επιτροπής Επιλύσεως Δασικών 
Αμφισβητήσεων Εφετείου Κρήτης με την οποία επεκυρώ- 
θη η αριθμ. 24/1998 απόφαση της Πρωτοβαθμίου ως άνω 
Επιτροπής. Με τις αποφάσεις αυτές ακυρώθηκε η ανωτέ¬ 
ρω πράξη του Δ/νιή Δασών Ηρακλείου και χαρακτηρί¬ 
σθηκε η εν λόγω έκταση των 19.313 τ.μ. ως αγροτική. 

11. Το γεγονός ότι οι παραπάνω αποφάσεις των Επι¬ 
τροπών Επιλύσεως Δασικών Αμφισβητήσεων (Α/θμίου 
και Β/θμιου) είναι δεσμευτικές για την Διοίκηση και ότι με 
τις αποφάσεις αυτές ανετράπη η αιτιολογική βάση της 
παραπάνω αριθμ. 3124/5.10.1998 απόφασή μας που ανα- 
φέρεται στην διαπίστωση του δασικού χαρακτήρα της εν 
λόγω έκτασης, κατά του χρόνου της αλλαγής της, μορ¬ 
φής της (εκχέρσωση) η οποία διαπίστωση αποτελεί την 
νόμιμη προϋπόθεση για την κήρυξη της έκτασης αυτής 
ως αναδασωτέας β) ο χαρακτηρισμός μιας έκτασης ως 
δάσους ή δασικής ή μη αποτελεί αποκλειστική αρμοδιό¬ 
τητα του Δ/ντή Δασών και των Επιτροπών του άρθρου 10 
του Ν. 998/79 και η ενδικοφανή διαδικασία του άρθρου 14 
του παραπάνω νόμου είναι ανεξάρτητη της κυριότητας 
μιας έκτασης και μπορεί να τηρηθεί τόσο σε εκτάσεις επί 
των οποίων έχουν εκδοθεί Πρωτόκολλα Διοικητικής Απο¬ 
βολής, όσο και σε εκτάσεις που έχουν κτηματογραφηθεί 
με την διαδικασία του Ν. 248/1976 (υπ’ αριθμ. 2266/94 α¬ 
πόφαση Δ' τμήματος του ΣτΕ, υπ’ αριθμ. 523/1984 Γνω¬ 
μοδότηση της Συνέλευσης των Προϊσταμένων των Νομι¬ 
κών Δ/νσεων του Κράτους και γ) Οι εκδιδόμενες κατά την 
διαδικασία του άρθρου 14 Ν. 998/79 αποφάσειςτου Δ/ντή 
Δασών και των Επιτροπών Επιλύσεως Δασικών Αμφισβη¬ 
τήσεων (Πρωτοβαθμίου και Δευτεροβαθμίου) δεσμεύουν 
τόσον τις διοικητικές αρχές ενώπιον των οποίων προβάλ¬ 
λει ως πρόκριμα ο χαρακτήρας αυτός της έκτασης όσον 
και τους ενδιαφερομένους ιδιώτες (ΣτΕ 1561/83 
2266/84). 

12. Το άρθρο 1 Ν. 301/76 (ΦΕΚ 21/Α/76) όπως τροπο¬ 
ποιήθηκε με τον Ν. 1232/82 (ΦΕΚ22/Α782) και Ν. 1288/82 
(ΦΕΚ 12/82) καθώς και του Ν. 2470/1997 (ΦΕΚ 40/ Τ.Α./ 
1997) που αφορούν ποιες διοικητικές πράξεις δημοσιεύ- 
θηκαν στην Εφημερίδα της Κυβερνήσεως. 

13. Την αριθμ. 3165/7.9.1999 εισήγηση του Δ/ντή Δα¬ 
σών Ηρακλείου με την οποία προτείνεται η ανάκληση της 
αριθμ. 3124/5.10.1998 απόφασής μας γιατί σήμερα με τις 
ισχύουσες διατάξεις και ερμηνευτικές αυτών εγκυκλίους 
διαταγές που αφορούν τους χαρακτηρισμούς και την 
προστασία των εκτάσεων της χώρας στα πλαίσια της Δα¬ 
σικής Νομοθεσίας η έκταση που αφορά η παραπάνω α¬ 
πόφαση εμβαδού 19.313 τ.μ. χαρακτηρίσθηκε ως γεωρ¬ 
γικός χώρος και δεν προστατεύεται στα πλαίσια της Δα¬ 
σικής Νομοθεσίας. Επομένως κατά την έκδοση της αριθμ. 

3124/5.10.1998 απόφασής μας εκχώρησε πλάνη περί τα 
πράγματα για την κήρυξη ως αναδασωτέας γιατί η έκτα¬ 
ση είχε ανέκαθεν γεωργικό χαρακτήρα. 

14. Την αριθμ. 5972/13.8.1998 απόφασή μας «ορισμός 
εισηγητών και η μεταβίβαση Εξουσίας υπογραφής «Με Ε¬ 
ντολή Γενικού Γραμματέα» αποφάσεων, εγγράφων και 
άλλων πράξεων στον Γενικό Δ/ντή, στους Προϊσταμένους 
Διευθύνσεων και Προϊσταμένους Τμημάτων και Γραφεί¬ 
ων των υπηρεσιών της Περιφέρειας», αποφασίζουμε: 

Ανακαλού με την αριθμ. 3124/5.10.1998 απόφασή μας με 
την οποία κηρύχθηκε αναδασωτέα έκταση εμβαδού 
19.313 τ,μ. στην θέση «Ασκελοκουρόκουπα» ή «Κακό πλάι» 

περιφέρειας Δήμου Γαζίου (πρώην Κοινότητας Αχλάδας) 
όπως αυτή απεικονίζεται με τα στοιχεία 29, 28, 27, 26, 26, 
24, 23, 22, 21, 20, 19, 18, 17, 16, 16, Α1,29 στο με ημερο¬ 
μηνία 20/9/1998 τοπογραφικό διάγραμμα του Δασονόμου 
Δασονομείου Ηρακλείου Γεωργίου Μελισσουργάκη το ο¬ 
ποίο έχει θεωρηθεί από τον Δ/ντή Δασών Ηρακλείου και α¬ 
ποτελεί αναπόσπαστο μέρος της παρούσας, γιατί εκδό- 
θηκε από πλάνη περί τα πραγματικά στοιχεία της έκτασης 
(η έκταση είχε ανέκαθεν γεωργικό χαρακτήρα, ενώ με την 
ανακαλούμενη απόφαση θεωρήθηκε ως δασική) και κατά 
συνέπεια εκδόθηκε κατά παράβαση ουσιαστικής διάταξης 
νόμου. 

Με την παρούσα απόφαση δεν προκαλείται δαπάνη σε 
βάρος του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 7 Σεπτεμβρίου 1999 

Με εντολή Γενικού Γραμματέα Περιφέρειας 
Η Γενική Διευθύντρια Περιφέρειας 
ΜΑΡΙΑ ΛΥΓΙΔΑΚΗ - ΙΩΑΝ Ν ΙΔΟΥ 
-♦- 

Αριθ. 3161 (5) 

Ανάκληση της 2002/3.6.1992 απόφασης Νομάρχη Ηρα¬ 
κλείου κήρυξης εκτάσεως αναδασωτέας εμβαδού 
1.798 τ.μ. στη θέση «Κερά Ελεούσα» περιφέρειας Δή¬ 
μου Γ ρυβών (πρώην Κοινότητας Χαρασσού). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Το Ν. 2503/1997 «Διοίκηση, οργάνωση, στελέχωση 
της περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις (ΦΕΚ. 107/30.5.1997/Τ.Α.) 

2. Τις διατάξεις του Ν. 998/79 «περί Προστασίας των δα¬ 
σών και των δασικών εν γένει εκτάσεων της χώρας» (ΦΕΚ 
289/Τ. Α./1979) και ειδικότερα το άρθρο 44 του νόμου αυ¬ 
τού. 

3. Τις διαταγές του Υπουργείου Γεωργίας: 

α) 160417/1180/6.7.1980 β) 182447/3049/24.9.1980 

4. Την αριθμ. 158/1976 γνωμοδότηση Ν.Σ.Κ. η οποία έ¬ 
γινε αποδεκτή από τον Υπουργό Γεωργίας με την αριθ. 
208446/2845/27.10.1976 απόφασή του σύμφωνα με την 
οποία είναι δυνατή η τροποποίηση ή ανάκληση της απο- 
φάσεως με την οποία κηρύχθηκε αναδασωτέα μία έκταση 
(άρση αναδασώσεως) αν η απόφαση αυτή εκδόθηκε κα¬ 
τά πραγματική πλάνη του αρμοδίου για την υπογραφή 
της οργάνου στηριζόμενη επί ανακριβών στοιχείων. 

5. Το αριθμ. 180552/2502/24.10.1985 έγγραφο αναπλη¬ 
ρωτή Υπουργού Γεωργίας (είναι δυνατή η ανάκληση της 
Νομαρχιακής απόφασης που κήρυξε την έκταση αναδα¬ 
σωτέα στα πλαίσια της δυνατότητας ανάκλησης των πα¬ 
ρανόμων διοικητικών πράξεων, ως εκδοθείσα κατά πλά¬ 
νη). 

6. Την παρ. 4 της αριθμ. 87234/7539/3.9.1997 εγκυκλίου 
του Υπουργού Γ εωργίας «οδηγίες σχετικά με τον χαρα¬ 
κτηρισμό εκτάσεων, και το αριθμ. 66508/3441/17.8.1998 
έγγραφο του Τμήματος Νομικών Υποθέσεων του Υπουρ¬ 
γείου Γεωργίας σύμφωνα με τα οποία στις περιπτώσεις 
που εκτάσεις για τις οποίες έχουν εκδοθεί αποφάσεις με 
τις οποίες κηρύχθηκαν αναδασωτέες λόγω καταστροφής 
της δασικής βλάστησης από πυρκαγιά, παράνομη εκχέρ- 
σωση ή άλλη αιτία κριθούν με την διαδικασία του άρθρου 


14. Ν. 998/79 μη δασικές, ανακαλούνται οι σχετικές απο¬ 
φάσεις αναδάσωσης, εφόσον ανατρέπεται η αιτιολογική 
τους βάση (ΣτΕ 3811/1987 και 3413/1989). 

7. Το γεγονός ότι σύμφωνα με την γενική αρχή του Διοι¬ 
κητικού Δικαίου οι διοικητικές πράξεις ανακαλούνται έ¬ 
στω και αν χαρακτηρίζονται από την Διοίκηση οριστικές 
και αμετάκλητες (αποφάσεις Συμβουλίου της Επικράτει¬ 
ας 3957/78, 312 - 213/83, 1405, 2177 και 2178/84) και α¬ 
κόμα του ότι η ανάκληση των δυσμενών παρανόμων διοι¬ 
κητικών πράξεων ενεργείται οποτεδήποτε και μετά την 
παρέλευση του εύλογου χρόνου χωρίς χρονικούς περιο¬ 
ρισμούς (ΣτΕ 1534/75,839/1975). 

8. Τις αριθμ. 1038/1988 και 2756/1994 αποφάσεις της ο¬ 
λομέλειας το ΣτΕ, καθώς και τις αριθμ. 3811/1987και 
214/1993 όμοιες των Δ' και Ε' τμημάτων του ΣτΕ αντίστοι¬ 
χα. 

9) Την αριθ. 2002/3.6.1992 απόφαση Νομάρχη Ηρα¬ 
κλείου με την οποία κηρύχθηκε αναδασωτέα έκταση εμ¬ 
βαδού 1.798 τ.μ. στη θέση «Κερά Ελεούσα» περιφέρειας 
Δήμου Γουβών (πρώην Κοινότητα Χαρασσού) ΦΕΚ 618/τ. 
Δ'/30.6.1992), η οποία χαρακτηρίστηκε ως δασική με την 
αριθ. 1625/5.8.1998 πράξη του Δ/ντή Δασών Ηρακλείου 
κατά τη διαδικασία του άρθρου 14 Ν. 998/79. 

10. Την αριθμ. 35/1999 οριστική και τελεσίδικη απόφα¬ 
ση της Πρωτοβαθμίου Επιτροπής Επιλύσεως Δασικών 
Αμφισβητήσεων του Νομού μας με την οποία κατά την εν- 
δικοφανή διαδικασία του άρθρου 14 Ν. 998/79 ακυρώθη¬ 
κε η ανωτέρω πράξη του Δ/ντή Δασών Ηρακλείου και χα¬ 
ρακτηρίσθηκε η εν λόγω έκταση των 1.798 τετρ. μέτρων 
ως αγροτική. 

11. Το γεγονός: α) ότι η ως άνω υπ’ αριθ. 35/1999 ορι¬ 
στική και τελεσίδικη απόφαση της Πρωτοβαθμίου Επιτρο¬ 
πής Επιλύσεων Δασικών Αμφισβητήσεως του Νομού μας 
είναι δεσμευτική για τη Διοίκηση και ότι με την απόφαση 
αυτή ανετράπη η αιτιολογική βάση της παραπάνω αριθμ. 
2002/3.6.1992 απόφασης Νομάρχη Ηρακλείου που ανα- 
φέρεται στη διαπίστωση του δασικού χαρακτήρα της εν 
λόγω έκτασης κατά το χρόνο της εκχερσώσεώς της, η ο¬ 
ποία διαπίστωση αποτελεί την νόμιμη προϋπόθεση για την 
κήρυξη της έκτασης αυτής ως αναδασωτέας β) ο χαρα¬ 
κτηρισμός μιας έκτασης ως δάσους ή δασικής ή μη απο¬ 
τελεί αποκλειστική αρμοδιότητα του Δ/ντή Δασών και των 
Επιτροπών του άρθρου 10 του Ν. 998/79 και η ενδικοφανή 
διαδικασία του άρθρου 14 του παραπάνω νόμου είναι ανε¬ 
ξάρτητη της κυριότητας μιας έκτασης και μπορεί να τηρη¬ 
θεί τόσο σε εκτάσεις επί των οποίων έχουν εκδοθεί Πρω¬ 
τόκολλα Διοικητικής Αποβολής, όσο και σε εκτάσεις που έ¬ 
χουν κτηματογραφηθεΐ με την διαδικασία του Ν. 248/1976 
(υπ’ αριθμ. 2266/94 απόφαση Δ' τμήματος του ΣτΕ, υπ’ α- 
ριθμ. 523/1984 Γνωμοδότηση της Συνέλευσης των Προϊ¬ 
σταμένων των Νομικών Δ/νσεων του Κράτους) και γ) οι εκ- 
διδόμενες κατά την διαδικασία του άρθρου 14 Ν. 998/79 α¬ 
ποφάσεις του Δ/ντή Δασών και των Επιτροπών Επιλύσεως 
Δασικών Αμφισβητήσεων (Πρωτοβαθμίου και Δευτερο¬ 
βαθμίου) δεσμεύουν τόσον τις διοικητικές αρχές ενώπιον 
των οποίων προβάλλει ως πρόκριμα ο χαρακτήρας αυτός 
της έκτασης όσον και τους ενδιαφερομένους ιδιώτες (ΣτΕ 
1561/83, 2266/84). 

12. Το άρθρο 1 Ν. 301/76 (ΦΕΚ 21/Α/76) όπως τροπο¬ 
ποιήθηκε με τον Ν. 1232/82 (ΦΕΚ22/Α'/82) και Ν. 1288/82 
(ΦΕΚ 20/Α/82) καθώς και του Ν. 2470/997 (ΦΕΚ 40/ Τ.Α./ 
1997) που αφορούν ποιες διοικητικές πράξεις δημοσιεύ- 
θηκαν στην Εφημερίδα της Κυβερνήσεως. 




7432 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


13. Την αριθμ. 3160/7.9.1999 εισήγηση του Δ/ντή Δα¬ 
σών Ηρακλείου με την οποία προτείνεται η ανάκληση της 
αριθμ. 2002/3.6.1998 απόφασής μας γιατί σήμερα με τις 
ισχύουσες διατάξεις και ερμηνευτικές αυτών εγκυκλίους 
διαταγές που αφορούν τους χαρακτηρισμούς και την 
προστασία των εκτάσεων της χώρας στα πλαίσια της Δα¬ 
σικής Νομοθεσίας η έκταση που αφορά η παραπάνω α¬ 
πόφαση χαρακτηρίσθηκε ως γεωργικός χώρος και δεν 
προστατεύεται στα πλαίσια της Δασικής Νομοθεσίας. Ε¬ 
πομένως κατά την έκδοση της αριθμ. 2002/3.6.1999 από¬ 
φασής μας εκχώρησε πλάνη περί τα πράγματα. 

14) Την αριθμ. 5972/13.8.1998 απόφασή μας «ορισμός 
εισηγητών και η μεταβίβαση εξουσίας υπογραφής «Με ε¬ 
ντολή Γενικού Γραμματέα» αποφάσεων, εγγράφων και 
άλλων πράξεων στον Γενικό Δ/ντή, στους Προϊσταμένους 
και Υπαλλήλους των Υπηρεσιών της Περιφέρειας, απο¬ 
φασίζουμε: 

Ανακαλούμε την αριθμ. 2002/3.6.1992 απόφαση Νο¬ 
μάρχη Ηρακλείου με την οποία κηρύχθηκε αναδασωτέα 
έκταση εμβαδού 1.798 τ. μ. που βρίσκεται στη θέση «Κερά 
Ελεούσα περιφερείας Δήμου Γουβών (πρώην Κοινότητας 
Χαρασσού) και προσδιορίζεται από τα στοιχεία Α, Β, Γ, Δ, 
Ε, Ζ, Η, Θ, I, Κ, Λ, Μ, Ν, Ξ, Ο, Α στο συνημμένο στην παρα¬ 
πάνω απόφαση τοπογραφικό διάγραμμα του τεχνολόγου 
Δασοπονίας Χρήστου Μπαλούκου το οποίο έχει θεωρη¬ 
θεί από τον Δ/ντή Δασών Ηρακλείου, γιατί εκδόθηκε από 
πλάνη περί τα πραγματικά στοιχεία της έκτασης (πρόκει¬ 
ται για γεωργική έκταση ενώ με την ανακαλούμενη από¬ 
φαση θεωρήθηκε ως δασική και κατά συνεπεία εκδόθηκε 
κατά παράβαση ουσιαστική διάταξη νόμου. 

Με την παρούσα απόφαση δεν προκαλείται δαπάνη σε 
βάρος του Δημοσίου. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Ηράκλειο, 7 Σεπτεμβρίου 1999 
Με εντολή Γενικού Γραμματέα Περιφέρειας 
Η Γενική Διευθύντρια 
ΜΑΡΙΑ ΛΥΓΙΔΑΚΗ - ΙΩΑΝΝΙΔΟΥ 
-♦- 

ΑΝ ΑΚΟΙΝΩΣ ΕΙΣ 

Αριθ. Δ12/Φ37/35265 (6) 

Παρακατάθεση αποζημίωσης για ακίνητα που έχουν α¬ 
παλλοτριωθεί με την απόφαση ΚΥΑ 1027157/30.4.92 ΦΕΚ 
461/20.5.92 τ. Δ' των Υπουργών Οικονομικών και 
ΠΕ.ΧΩ.Δ.Ε. για τη βελτίωση της Εθνικής Οδού Αθηνών - 
Θεσσαλονίκης με την κατασκευή του Ανισόπεδου Κόμ¬ 
βου Αρκίτσας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 7 και 8 του Ν.Δ. 797/1971 
«για αναγκαστικές απαλλοτριώσεις» (ΦΕΚ 1/1.1.1971 
τ.Α'). 

2. Τις διατάξεις του Π.Δ. 69/8.2.1988 «για τον Οργανι¬ 
σμό της Γενικής Γραμματείας Δημοσίων Έργων» (ΦΕΚ 
28/16.2.88 τ.Α'). 

3. Τον πίνακα παρακατάθεσης των αποζημιώσεων κατά ι¬ 
διοκτησία με ημερομηνία 5.7.99 όπως έχει συνταχθεί σε ε¬ 
κτέλεση της απόφασης 1293/19.2.99του Εφετείου Αθηνών. 

4. Την εξουσιοδοτική απόφαση του Υπουργού ΠΕΧΩΔΕ 


Δ17α/01/79/24.8.89 ΦΕΚ 666/6.9.89 τ. Β', ειδοποιούμε τα 
πρόσωπα που έχουν ή αξιώνουν εμπράγματα δικαιώματα 
στα ακίνητα που έχουν απαλλοτριωθεί με την απόφαση 
που αναφέρεται στο θέμα ότι, η αποζημίωση των εκτάσεων 
και των επικείμενων τους, όπως σημειώνονται στα σχετικά 
κτηματολόγια, έχει κατατεθεί στο Ταμείο Παρακαταθηκών 
Αθηνών με την έκδοση του γραμματίου παρακαταθήκης 
4917/11.10.99 συνολικού ποσού 2.311.500 δραχμών. 

Η αποζημίωση έχει κατατεθεί υπέρ των φερομένων ως ι¬ 
διοκτητών κατά τις ενδείξεις των σχετικών κτηματολογίων 
σε συνδυασμό με τος ενδείξεις της καθοριστικής των α¬ 
ποζημιώσεων απόφασης και θα καταβληθεί στα πρόσωπα 
που θα αναγνωριστούν δικαιούχοι με απόφαση του Μονο¬ 
μελούς Πρωτοδικείου της περιφερείας των ακινήτων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 11 Οκτωβρίου 1999 
Με εντολή Υπουργού 
Η Τμηματάρχης 
Μ. ΠΑΠΑΓΕΩΡΓΙΟΥ 
-♦- 

Αριθ. Δ12/Φ44/0/35914 (7) 

Παρακατάθεση αποζημίωσης για ακίνητα που έχουν α¬ 
παλλοτριωθεί με την απόφαση ΚΥΑ 1060399/8.6.94 ΦΕΚ 
653/94τ.Δ'των Υπουργών Οικονομικών και Π Ε.ΧΩ.Δ.Ε. για 
τη βελτίωση της Εθνικής Οδού Αθηνών - Θεσσαλονίκης για 
την κατασκευή του Ανισόπεδου Κόμβου Τραγάνας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 7 και 8 του Ν.Δ. 797/1971 
«για αναγκαστικές απαλλοτριώσεις» (ΦΕΚ 1/1.1.1971 τ.Α'). 

2. Τις διατάξεις του Π.Δ. 69/8.2.1988 «για τον Οργανι¬ 
σμό της Γενικής Γραμματείας Δημοσίων Έργων» (ΦΕΚ 
28/16.2.88 τ.Α'). 

3. Τον πίνακα παρακατάθεσης των αποζημιώσεων κατά 
ιδιοκτησία με ημερομηνία 23.6.99 όπως έχει συνταχθεί σε 
εκτέλεση της απόφασης 209/3.6.98 του Μονομελούς 
Πρωτοδικείου Λαμίας. 

4. Την εξουσιοδοτική απόφαση του Υπουργού ΠΕΧΩΔΕ 
Δ17α/01/79/24.8.89 ΦΕΚ 666/6.9.89 τ. Β', ειδοποιούμε τα 
πρόσωπα που έχουν ή αξιώνουν εμπράγματα δικαιώματα 
στα ακίνητα που έχουν απαλλοτριωθεί με την απόφαση που 
αναφέρεται στο θέματα ότι, η αποζημίωση των εκτάσεων 
και των επικειμένων τους, όπως σημειώνονται στα σχετικά 
κτηματολόγια, έχει κατατεθεί στο Ταμείο Παρακαταθηκών 
Αθήνας με την έκδοση του γραμματίου παρακαταθήκης 
4921/11.10.99 συνολικού ποσού 3.265.000 δραχμών. 

Η αποζημίωση έχει κατατεθεί υπέρ των φερομένων ως ι¬ 
διοκτητών κατά τις ενδείξεις των σχετικών κτηματολογίων 
σε συνδυασμό με τις ενδείξεις της καθοριστικής των απο¬ 
ζημιώσεων απόφασης και θα καταβληθεί στα πρόσωπα 
που θα αναγνωριστούν δικαιούχοι με απόφαση του Μονο¬ 
μελούς Πρωτοδικείου της περιφερείας των ακινήτων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 12 Οκτωβρίου 1999 

Με εντολή Υπουργού 
Η Τμηματάρχης 
Μ. ΠΑΠΑΓΕΩΡΓΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



